als_Latn dik_Latn sag_Latn
BMW që nga fillimi i tetorit të vitit të kaluar përmes një deklarate të shkurtër ka njoftuar për “armën” e saj të re – GT3.
Fjala është për modelin M6 GT3, i cili nga sezoni i vitit 2016 do të zëvendësojë modelin aktual Z4 GT3.
Në ndërkohë, BMW Motorsport ka publikuar disa fotografi të reja të një modeli të maskuar gjatë testimit, ndërsa në bazë të informatave testimi ka filluar në fund të janarit në Dingolfing, në Gjermani, pastaj ka vazhduar në Spanjë dhe Portugali.
Ky model garues posedon motorin 4.4 l, Twin-Turbo V8, me kapacitet prej më shumë se 500 KF, por për momentin nuk dihet saktësisht se për sa kuaj fuqi bëhet fjalë, transmeton Koha.
Sa i përket peshës, në një deklaratë thuhet se M6 GT3 peshon më pak se 1.300 kilogramë. Porositë, sipas njoftimeve të mëparshme, pritet të fillojnë në fund të vitit, ndërsa detajet tjera në lidhje me këtë model garues për momentin nuk dihen.
als_Latn als_Latn als_Latn als_Latn als_Latn